Pasmodai
Pasmodai – kaimas Anykščių rajono savivaldybėje, 6,5 km į šiaurės vakarus nuo Anykščių. Ribojasi su Troškūnų seniūnijos kaimais: Purvynai, Kaupiniškiai; Andrioniškio seniūnijos kaimais: Maželiai, Peniankai. Pietuose Pasmodus nuo Anykščių seniūnijai priklausančio Piktagalio kaimo skiria siaurukas. Kaimu prateka kanalizuotas Biebės (kitaip Smodos) upelis (dešinysis Šventosios intakas). Po juridinio kaimų ribų įteisinimo, plotas 304 ha. Seniūnaitijos centras. Yra senos kapinės, užpelkėjęs Pasmodų ežerėlis. Ežere gyvena didysis baublys, nendrinė lingė. Kaimą kerta kelias  121  Anykščiai–Troškūnai–Panevėžys .